На основу решења Привредног суда у Београду бр. 5 Ст 140/2014 о банкротству стечајног дужника ''ДАМЈАНОВИЋ'' д.о.о. - у стечају, из Младеновца (Варош), Краља Петра I бр. 64, а у складу са одредбама чл. 132 и 133 Закона о стечају и одредбама Националног стандарда бр. 5 о начину и поступку уновчења имовине стечајног дужника и на основу Обавештења о намери, плану продаје, начину продаје, роковима продаје и обавештења о процени целисходности из члана 132 став 2 Закона о стечају од 07. децембра 2016. године, стечајни управник стечајног дужника

**''ДАМЈАНОВИЋ'' д.о.о. У СТЕЧАЈУ, МЛАДЕНОВАЦ**

**ОГЛАШАВА**

**ПРВУ ПРОДАЈУ НЕПОКРЕТНОСТИ ЈАВНИМ НАДМЕТАЊЕМ**

Предмет продаје је имовина стечајног дужника груписана у три посебне целине, и то:

|  |  |  |  |  |
| --- | --- | --- | --- | --- |
| **ЦЕЛ** | **НАЗИВ И ТИП** | **ПРОЦЕЊЕНА ВРЕДНОСТ** | **ПОЧЕТНА ЦЕНА** | **ДЕПОЗИТ** |
| **1.** | Локали изграђени на локацији Пијаца Видиковац, Београд, Видиковачки венац бр. 92 и то: локал бр. 37 површине 5,32 м2 и локал бр. 38 површине 46,98 м2 (продаје 49% идеалних делова пословног простора, а 51% идеалних делова је у власништву ЈП Градске пијаце). | **5.016.311,00** **динара** | **2.508.155,50****динара** | **1.003.262,20** **динара** |
| **2.** | Локал број 48 који се налази на локацији Пијаца ''Скадарлија'', Београд, Џорџа Вашингтона бб, површине 24 м2. Власништво, објекат није уписан у јавне књиге. | **4.929.136,00 динара** | **2.464.568,00****динара** | **985.827,20 динара** |
| **3.** | Локал број 16 изграђен на локацији пијаца ''Блок 44'' Нови Београд, Јурија Гагарина бб, површине 23 м2.Власништво, објекат није уписан у јавне књиге. | **4.189.766,00 динара** | **2.094.883,00****динара** | **837.953,20 динара** |

**Почетна и минимално прихватљива цена** за продају јавним надметањем утврђена у висини од **50% од  процењене вредности** предмета продаје.

**Депозит за учешће** у поступку продаје јавним надметањем, који су заинтересовани купци дужни да положе најкасније три дана пре дана одржавања продаје **износи 20%**  од  процењене вредности предмета продаје.

Право на учешће у поступку продаје имају сва правна и физичка лица која:

**1)** након добијања профактуре, ради откупа продајне документације за одређену имовинску целину, на текући рачун Дамјановић доо у стечају Младеновац **број** **145-23483-45** код Марфин банке ад Београд, уплатеизнос од **10.000,00 динара + пдв.** Профактура и продајна документација се може преузети уз претходну најаву, у Београду, Крушедоласка 1/5, сваког радног дана у времену од 10,00 до 14,00 часова;

**2)** на рачун Дамјановић доо у стечају Младеновац **број 145-23483-45** код Марфин банке ад, најкасније **до 23. јануара 2017. године уплате депозит** за учешће у поступку продаје који износи 20% од процењене вредности предмета продаје или **положе неопозиву првокласну банкарску гаранцију** наплативу на први позив. У случају да се уместо депозита положи банкарска гаранција, оригинал исте се, ради провере, мора доставити искључиво лично стечајном управнику најкасније 19. јануара 2017. године до 16,00 часова по београдском времену (GMT+1). У обзир ће се узети само банкарске гаранције које пристигну на назначену адресу у назначено време. У случају да на јавном надметању победи купац који је депозит обезбедио банкарском гаранцијом, исти мора измирити износ депозита у року од 48 сати од дана проглашења за најповољнијег понуђача, а пре потписивања купопродајног уговора, након чега ће му бити враћена гаранција;

**3)** потпишу изјаву о губитку права на повраћај депозита. Изјава чини саставни део продајне документације. Уплатилац депозита губи право на повраћај депозита сходно применом одредаба Националног стандарда број 5 о начину и поступку уновчења имовине стечајног дужника.

Предмет продаје се **купује у виђеном стању**, без пружања гаранција, а стечајни управник не одговара за недостатке које купац утврди по извршеној продаји. Предмет продаје се може разгледати након откупа продајне документације, сваким радним даном од 10,00 до 14,00 часова, а најкасније до 20. јануара 2017. године, уз претходну најаву стечајном управнику.

**Јавно надметање одржаће се дана 26. јануара 2017. године у 12.00 часова у Београду, Крушедолска 1/5.**

Стечајни управник - комисија коју формира стечајни управник спроводи јавно надметање тако што:

1.региструје лица која имају право учешћа на јавном надметању (имају овлашћења или су лично присутни)

2.отвара јавно надметање читајући правила надметања,

3.позива учеснике да прихвате понуђену цену према унапред утврђеним корацима увећања

4.одржава ред на јавном надметању,

5.проглашава за купца учесника који је прихватио највишу понуђену цену,

6.потписује записник

**Купопродајни уговор** купац потписује са продавцем **у року од пет дана** од дана одржаног јавног надметања. Проглашени купац је дужан да уплати преостали износ купопродајне цене у року од осам дана од дана потписивања купопродајног уговора, на рачун Дамјановић доо Младеновац **број 145-23483-45 код Марфин банке ад**, након чега се стиче право на улазак у посед предмета продаје.

Положени депозит се проглашеном купцу урачунава у купопродајну цену, а другорангираном учеснику на јавном надметању депозит се враћа у року од два радна дана од дана када проглашени купац уплати укупну купопродајну цену. Ако проглашени Купац не потпише записник, јавнобележнички запис или купопродајни уговор, или не уплати купопродајну цену у прописаним роковима и на прописан начин, као и у свим другим случајевима предвиђеним Изјавом о губитку права на враћање депозита губи право на повраћај депозита, за Купца се проглашава други најбољи понуђач. Други најбољи понуђач има иста права и обавезе као проглашени купац. Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 (осам) дана од дана јавног надметања.

Порез на пренос апсолутних права на непокретности, трошкове овере купопродајног уговора, као и све друге овде непоменуте трошкове који произилазе из закљученог купопродајног уговора, у целости сноси купац.

Особа за контакт је стечајни управник Зоран Стешевић, контакт телефони 063/246-333.